Cruel Intentions 2
Cruel Intentions 2 (), također poznat i pod naslovima Cruel Intentions: Manchester Prep i Cruel Intentions: Seduce and Destroy () je američki igrani film snimljen u režiji Rogera Kumblea i originalno distribuiran 2000. godine. Predstavlja prednastavak popularnog tinejdžerskog filma Cruel Intentions iz 1999. godine. Protagonisti, koje tumače Amy Adams i Robin Dunne, su Kathyrn Merteuil i Sebastian Valmont, dvoje tinejdžera koje su preudajom Kathyrnine majke (koju glumi Mimi Rogers) postali polubrat i polusestra, uz to da istovremeno pohađaju elitnu gimnaziju za djecu njujorških bogataša. Radnja prikazuje kako se njih dvoje počinju natjecati u tome tko će zavesti više svojih kolega i koleginica, a pri čemu ne biraju sredstva niti brinu o eventualno tragičnim posljedicama.

Cruel Intentions 2 se originalno počeo snimati kao TV-serija za mrežu FOX, te je trebala imati premijeru u jesen 1999. godine, nekoliko mjeseci nakon prethodnog filma. Vijesti o tome su, međutim, izazvale kontroverze u američkoj javnosti, odnosno kritike konzervativnih krugova koji su prikaz promiskuiteta među tinejdžerima neprimjerenim za tadašnje standarde zemaljske televizije. FOX je zbog toga odlučio prekinuti snimanje serije prije same premijere. Dotada su snimljene tri epizode. Producenti su na kraju odlučili da ih premontiraju u cjelovečernji film koji je sadržavao naknadno dosnimljene scene sa eksplicitno seksualnim sadržajem i golotinjom; on je sljedeće godine distribuiran kao direct-to-DVD izdanje. Cruel Intentions 2 je predstavljao prvu glavnu ulogu u karijeri Amy Adams, koja će sljedećih godina postati jednom od najuglednijih američkih glumica. Godine 2004. je snimljen još jedan direct-to-DVD nastavak pod naslovom Cruel Intentions 3.

Uloge
 Amy Adams ... Kathryn Merteuil
 Robin Dunne ... Sebastian Valmont
 Sarah Thompson ... Danielle Sherman
 Keri Lynn Pratt ... Cherie Claymon
 Barry Flatman ... Direktor Sherman
 Mimi Rogers ... Tiffany Merteuil
 Teresa Hill ... Lilly
 Barclay Hope ... Mr. Felder
 Tane McClure ... Bunny Claymon
 David McIlwraith ... Edward Valmont
 Jonathan Potts ... Pomoćnik direktora Steve Muller
 Caley Wilson ... Blaine Tuttle
 Deanna Wright ... Penny Cartwright
 Clement von Franckenstein ... Henry
 Shuko Akune ... Min Lin
 Andrew Kraulis ... Court Reynolds
 Alicia i Annie Sorell ... blizanke Sarah i Gretchen

Vanjske veze
 
 

Američki filmovi
Dramski filmovi
Tinejdžerski filmovi
Authority control 2